**Ministru kabineta noteikumu projekta „Grozījumi Ministru kabineta 2008.gada 4.marta noteikumos Nr.152 „Noteikumi par darbības programmas „Cilvēkresursi un nodarbinātība” papildinājuma apakšaktivitāti „Darba attiecību un darba drošības normatīvo aktu praktiska piemērošana nozarēs un uzņēmumos”””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk - MK) noteikumu projekts „Grozījumi Ministru kabineta 2008.gada 4.marta noteikumos Nr.152 „Noteikumi par darbības programmas „Cilvēkresursi un nodarbinātība” papildinājuma apakšaktivitāti „Darba attiecību un darba drošības normatīvo aktu praktiska piemērošana nozarēs un uzņēmumos””” (turpmāk – MK noteikumu projekts) ir izstrādāts saskaņā ar grozījumiem darbības programmas „Cilvēkresursi un nodarbinātība” papildinājumā un atbilstoši 2013.gada 31.janvāra likuma „*Euro* ieviešanas kārtības likums” (turpmāk - EIKL) 6.pantam, 30.panta pirmajai daļai un 32.panta otrās daļas 2.apakšpunktam, kā arī MK 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 4.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd MK 2008.gada 4.marta noteikumos Nr.152 „Noteikumi par darbības programmas „Cilvēkresursi un nodarbinātība” papildinājuma apakšaktivitāti „Darba attiecību un darba drošības normatīvo aktu praktiska piemērošana nozarēs un uzņēmumos”” (turpmāk – MK noteikumi Nr.152) ir noteikts, ka apakšaktivitātes kopējais attiecināmais finansējums ir 6 688 647 LVL (9 517 087 *euro*) un apakšaktivitātes ietvaros tiek īstenoti 2 projekti, kurus līdz 2013.gada 31.decembrim īsteno Latvijas Darba devēju konfederācija (turpmāk – LDDK) un Latvijas Brīvo arodbiedrību savienība (turpmāk – LBAS).  Ņemot vērā, ka LDDK un LBAS projektu īstenošana ir noslēgusies, projektu īstenošanas rezultātā apakšaktivitātē ir izveidojies finanšu līdzekļu ietaupījums 206 397 LVL (293 675 *euro*) apmērā, kuru nepieciešams pārdalīt citu Labklājības ministrijas pārziņā esošo darbības programmas „Cilvēkresursi un nodarbinātība” papildinājuma 1.3.1.pasākuma „Nodarbinātība” aktivitāšu īstenošanai, t.sk., 1.3.1.4.aktivitātei „Kapacitātes stiprināšana darba tirgus institūcijām” (turpmāk – 1.3.1.4.aktivitāte) un 1.3.1.5.aktivitātes „Vietējo nodarbinātības veicināšanas pasākumu plānu ieviešanas atbalsts” (turpmāk – 1.3.1.5.aktivitāte) otrajai kārtai.  Finanšu līdzekļu ietaupījums pamatā ir radies LDDK projektā, jo projekta īstenošanas beigu posmā tika pieņemts lēmums projekta ietvaros neīstenot Sabiedrības informēšanas kampaņa, ar kuru tika plānots uzlabot darba devēju, darba ņēmēju un sabiedrības kopumā izpratni un attieksmi par normatīvo aktu ievērošanu darba aizsardzības jomā, kas samazinātu darba aizsardzības normatīvo aktu pārkāpumu un nelaimes gadījumus darbā. Sabiedrības informēšanas kampaņa netika īstenota, jo:   1. pēc Latvijas Sabiedrisko attiecību kompāniju asociācijas ekspertu viedokļa   liela mēroga kampaņa nav efektīvākais risinājums, lai veicinātu LDDK projekta mērķu sasniegšanu, jo lielas un informatīvas kampaņas ir efektīvas gadījumos, kad nepieciešama visas sabiedrības aktīva līdzdalība vai izglītošana jautājumos, kas potenciāli skar plašu sabiedrības loku, bet attiecībā uz nelaimes gadījumiem darba vietās un to turpmāku novēršanu, kā arī darba drošības normu ievērošanu uzņēmumos un/ vai nozarēs, nepieciešams strādāt ar konkrētiem gadījumiem, proti, darba vietām, kur kaut reizi tikuši novēroti pārkāpumi, tostarp ar nozarēm, kas ir potenciāli bīstamākas; 2. darba devēju uzrunāšana, skaidrojot specifiskus darba drošības un darba tiesību jautājumus un to risināšanas iespējas ir individuāli risināmi jautājumi, kas neprasa kampaņu organizēšanu, kuras ietvaros skaidrot, ka vispār darba drošība jāievēro vai vispār jābūt tiesiskai darba videi. 3. minētā kampaņa tika papildus ieplānota 2011.gadā projekta realizācijas procesā (tā sākotnēji projektā netika plānota), pamatojoties uz ietaupījumiem projektā; 4. līdzīgi informēšanas pasākumi tika īstenoti jau citās LDDK projekta aktivitātēs (piemēram, darba devēji tiek regulāri konsultēti darba tiesību un darba aizsardzības jomā izveidotajos LDDK konsultatīvajos centros, uzņēmējdarbības videi sniegts atbalsts darba vides novērtēšanā, darba vides risku dokumentēšanā, darba aizsardzības pasākumu plāna izstrādē un fizikālo darba vides risku mērījumu veikšanā, izstrādāti normatīvie akti par darba aizsardzības jautājumiem, kā arī tika organizētas darba devēju, darba aizsardzības speciālistu apmācības par darba tiesību un darbu aizsardzības jautājumiem).   Tāpat ietaupījumu veido arī projekta neparedzēto izmaksu svītrošana no abiem projektiem (projektu īstenošanas laikā neradās nepieciešamība izmantot projekta neparedzētās izmaksas), kā arī projektu ietvaros noslēgto atsevišķu līgumu izpildes summas bija mazākas par sākotnēji plānotajām (t.sk., PVN likmes maiņas dēļ).  Tā kā LDDK un LBAS projektu īstenošana ir noslēgusies, nepieciešams precizēt atbilstoši faktiskajam finansējuma izlietojumam arī projektu maksimālo attiecināmo izmaksu kopsummas (ņemot vērā finanšu līdzekļu ietaupījumus abos projektos).  Ņemot vērā, ka darbības programmas „Cilvēkresursi un nodarbinātība” papildinājuma 1.3.1.3.2.apakšaktivitāte „Darba attiecību un darba drošības normatīvo aktu praktiska piemērošana nozarēs un uzņēmumos” (turpmāk – 1.3.1.3.2.apakšaktivitāte) un 1.3.1.3.2.apakšaktivitātes ietvaros īstenojamie projekti noslēdzās 2013.gadā, tad attiecīgi netika izstrādāti MK noteikumu Nr.152 grozījumi, ar kuriem tiktu aizstāti lati ar *euro*. Tā kā ar 2014.gadu Latvijas nacionālā valūta ir *euro* un, lai nodrošinātu tiesiskā regulējama atbilstību pašreizējai situācijai, ir nepieciešams MK noteikumu Nr.152 punktus, kuri satur informāciju latos, aizstāt ar *euro*, piemērojot EIKL 6.panta un 32.panta otrās daļas 2.apakšpunkta principu (skat. pielikumā normatīvajā aktā ietverto skaitļu pārrēķinu no latiem uz *euro*).  MK noteikumu projekta 1., 2. un 3.punkts tiek grozīts atbilstoši Labklājības ministrijas rosināto grozījumu darbības programmas „Cilvēkresursi un nodarbinātība” papildinājumā 1.7.apakšpunktam un ievērojot EIKL 32.panta otrās daļas 2.apakšpunktā paredzētos noapaļošanas principus, bet MK noteikumu projekta 4. un 5.punkts tiek grozīts ievērojot EIKL 6.pantā paredzētos noapaļošanas principus.  Savukārt MK noteikumu projekta 6., 7. un 8.punktā tiek veikti grozījumi MK noteikumu Nr.152 1.pielikumā - projekta iesnieguma veidlapā, jo 1.pielikumā esošā projekta iesnieguma veidlapa ir pielikums līgumam par projekta īstenošanu. Neskatoties uz to, ka LDDK un LBAS projektu īstenošana ir noslēgusies, pēc projekta beigām varētu tikt veikti projektu gala finanšu aprēķini, kas projekta veidlapā jau tiks atspoguļoti *euro*.  MK noteikumu Nr.152 25.1.12.apakšpunktā pāreja uz *euro* nav veikta, jo projekta atbilstība minētajiem projekta vērtēšanas kritērijiem tika vērtēta, iesniedzot projektu. Projektu atlase ir noslēgusies un papildu projektu atlases netiek plānotas.  Ņemot vērā iepriekš minēto, nepieciešams veikt grozījumus MK noteikumos Nr.152, samazinot apakšaktivitātes kopējo attiecināmo finansējumu par 293 675 *euro*, kā arī piemērojot citiem noteikumu punktiem *euro*. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Finansējuma pārdale tiek ierosināta, ņemot vērā 2014.gada 19.februāra Koalīcijas partneru darba grupas ParES struktūrfondu un Kohēzijas fonda jautājumiem protokola 1.3.apakšpunktā un 4.a) punktā noteikto. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***693 171*** | ***-242 733*** | ***-693 171*** | ***-693 171*** | ***-693 171*** |
| 2. Budžeta izdevumi: | ***815 495*** | ***-285 568*** | ***-815 495*** | ***-815 495*** | ***-815 495*** |
| 3. Finansiālā ietekme: | ***-122 324*** | ***42 835*** | ***122 324*** | ***122 324*** | ***122 324*** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **X** | **0** | **0** | **0** | **0** |
| 5. Precizēta finansiālā ietekme: | **X** | **N/A** | **N/A** | **N/A** | **N/A** |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Budžeta izdevumi ir kopējie maksājumi finansējuma saņēmējiem attiecīgajā gadā, un budžeta ieņēmumi ir finansējuma ESF daļa. ESF finansējuma apmērs ir 85% no kopējām attiecināmajām projektu izmaksām.  Apakšaktivitātei pieejamais attiecināmais finansējums ir 9 223 412 EUR, tai skaitā ESF finansējums 7 839 900 EUR un valsts budžeta finansējums 1 383 512 EUR. Projektu ieviešanai pieejamais attiecināmais finansējums ir par 46,20 EUR mazāks kā norādīts MK noteikumos Nr.152. Starpību veido pēc 08.05.2012. konstatētas neatbilstoši veiktas izmaksas.  No 2008. līdz 2013.gadam projektiem veikti avansa un starpposma maksājumi 8 693 436 EUR apmērā, tai skaitā ESF finansējums 7 389 421 EUR apmērā un valsts budžeta līdzfinansējums 1 304 015 EUR apmērā.  2014. gadā plānots veikt gala maksājumus 529 927 EUR apmērā, tai skaitā ESF finansējums 450 438 EUR apmērā un valsts budžeta līdzfinansējums 79 489 EUR apmērā.  Saskaņā ar likumu „Par valsts budžetu 2014.gadam” apakšaktivitātes finansēšanai paredzēts finansējums 815 495 EUR apmērā un tas ir indikatīvi par 285 568 EUR vairāk kā nepieciešams gala maksājumu veikšanai finansējuma saņēmējiem. Finansējuma atlikumu plānots pārdalīt 1.3.1.4.aktivitātes un 1.3.1.5.aktivitātes otrās kārtas ieviešanai. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Normas, kas saistītas ar pāreju uz *euro*, nerada ievērojamu negatīvu ietekmi uz valsts budžetu.  Veicot finansējuma pārdali no LDDK un LBAS projektiem uz 1.3.1.5.aktivitātes otro kārtu, tiek nodrošināta atbilstība MK 2012.gada 8.maija protokollēmuma Nr.25 26.§ 7.punktam, kas nosaka, ka, ja Eiropas Savienības struktūrfondu un Kohēzijas fonda (turpmāk - ES fondi) prioritātes ietvaros kādā no aktivitātēm ir uzņemtas virssaistības un kādā šīs prioritātes projektā ir konstatēta neatbilstība vai tiek lauzts līgums, atbrīvotais finansējums neatbilstoši veikto izdevumu apmērā nevar tikt novirzīts citu ES fonda projektu īstenošanai. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | MK noteikumu projekts rada nepieciešamību veikt atbilstošus grozījumus:   1. Ministru kabineta 2007.gada 30.oktobra noteikumos Nr.731 ”Noteikumi par darbības programmas ”Cilvēkresursi un nodarbinātība” papildinājuma aktivitāti ”Kapacitātes stiprināšana darba tirgus institūcijām”” (turpmāk – MK noteikumi Nr.731); 2. Ministru kabineta 2011.gada 27.decembra noteikumos Nr.996 „Noteikumi par darbības programmas „Cilvēkresursi un nodarbinātība” papildinājuma 1.3.1.5.aktivitātes „Vietējo nodarbinātības veicināšanas pasākumu plānu ieviešanas atbalsts” otro kārtu”” (turpmāk – MK noteikumi Nr.996).   Minētie grozījumi tiesību aktos tiks iesniegti Valsts kancelejā izskatīšanai MK sēdē indikatīvi 2014.gada martā. |
| 2. | Atbildīgā institūcija | Labklājības ministrija |
| 3. | Cita informācija | MK noteikumu projekts var tikt virzīts izskatīšanai Ministru kabinetā vienlaikus vai pēc attiecīgu grozījumu darbības programmas „Cilvēkresursi un nodarbinātība” papildinājumā izskatīšanas Ministru kabinetā.  MK noteikumu projekts tiks virzīts izskatīšanai MK sēdē vienlaicīgi ar attiecīgajiem grozījumiem MK noteikumos Nr.731 un MK noteikumos Nr.996. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nebija nepieciešama, jo 1.3.1.3.2.apakšaktivitātes īstenošana noslēdzās 2013.gada 31.decembrī. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Labklājības ministrija kā Eiropas Savienības fondu atbildīgā iestāde, Nodarbinātības valsts aģentūra kā Eiropas Savienības fondu sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas II un V sadaļa – MK noteikumu projekts šo jomu neskar.

Labklājības ministrs U.Augulis

24.03.2014. 16:35

1621

J.Laucis, 67021660

Janis.Laucis@lm.gov.lv